11. Vedtagelse af lokalplan nr. 403 - Solcelleanlæg ved [adresse] og tillæg nr. 5 til 
Kommuneplan 2021-32 (Åben)
Tidl. politisk behandling
PU, 03.03.20, pkt 65, PU, 10.08.21, pkt. 4, PU, 07.12.21, pkt. 3, BY, 
26.04.22, pkt. 12
Forventet sagsgang
PL-U, ØK, BY 
Lovgrundlag
Planloven, Miljøvurderingsloven 
SAGENS INDHOLD
Byrådet skal i denne sag tage endelig stilling til ”Lokalplan nr. 403 – Solcelleanlæg 
ved [adresse] ” og ”Tillæg nr. 5 til Kommuneplan 2021-32”. Herudover skal Byrådet 
behandle forslag til en tilladelse i henhold til planlovens § 25 for det konkrete 
solcelleprojekt. 
Formålet med lokalplanen er at give mulighed for etablering af et teknisk anlæg i form af et jordbaseret 
solcelleanlæg inklusiv tekniske anlæg og installationer til anlæggets drift. Med lokalplanen skal det sikres, 
at anlægget tilpasses landskabet, og at det medfører begrænsede miljøgener for nabobeboelser. Der er 
desuden indlagt bestemmelser om etablering af stiforbindelser, som øger de rekreative muligheder for 
gående adgang gennem området. 
Forslaget til lokalplan og tillæg til kommuneplanen samt tilhørende miljøvurderingsrapport og udkast til § 
25 tilladelse har været i offentlig høring i perioden 3. maj til 30. juni 2022. Der er indkommet tre høringssvar 
i perioden. Høringssvarene er vedlagt som bilag. Ansøger, Better Energy A/S, har kommenteret på 
høringssvarene, og deres kommentarer er vedhæftet sammen med Teknik og Miljøs kommentarer og 
indstilling. 
VURDERING
Det ene af høringssvarene er fra en nabo til anlægget, de øvrige er henholdsvis [adresse] 
Naturfredningsforening og en borger i Ulstrup. 
Naboen har bemærkninger til indhold i miljøvurderingsrapporten og til kommuneplantillæggets afgrænsning 
af rammeområdet til teknisk anlæg. Naboen har et ønske om supplerende undersøgelser af, hvilke 
konsekvenser solcelleparken vil have på dyrelivet i området. Herudover er der ønske om supplerende 
undersøgelser af støj og refleksioner fra solcelleparken. Better Energy A/S har kommenteret på støj og 
refleksioner fra anlægget. Heri er der redegjort for, at miljøgenerne er søgt begrænset både i de færdige 
produkter og i indretningen af solcelleparken. 
Teknik og Miljø finder, at der umiddelbart ikke er grundlag for at iværksætte supplerende undersøgelser af 
de nævnte forhold, men vil anbefale, at der tilføjes et vilkår til § 25 tilladelsen, der fastlægger, at naboer 
ikke må udsættes for generende støj og refleksioner fra anlægget, og at Favrskov Kommune ved begrundet 
mistanke om væsentlige miljøgener kan kræve, at ejer af anlægget foretager undersøgelser af støj eller 
refleksioner fra anlægget.
[adresse]: EMN-2021-03329
Dok-ID: 3259308
Sagsbehandler: vdhkr
Byråd
27. september 2022 19:00
Udformning og placering af de to faunapassager er fastlagt på baggrund af erfaringer og med inspiration 
fra eksisterende faunapassager. Beplantningen i faunapassager og beplantningsbælter er fastlagt i samråd 
med Favrskov Kommunes miljømyndighed. 
I høringssvaret fra naboen indgår et forslag til en alternativ lokalisering af en del af rammeområdet. Det er 
Teknik og Miljøs vurdering, at dette alternativ i mindre grad opfylder kommuneplanens retningslinjer for nye 
solcelleparker på terræn, hvorfor det ikke kan anbefales ændret.  
Danmarks Naturfredningsforening er interesseret i at følge, hvor godt de to faunapassager gennem 
området kommer til at virke. Better Energy A/S har hertil oplyst, at de vil opsætte video/automatisk optælling 
i faunapassage ved et eller flere af deres anlæg, men har ikke besluttet, om det bliver opsat ved 
solcelleanlægget ved [adresse].
Teknik og Miljø er blevet opmærksom på, at der i forslag til § 25 tilladelsen er nævnt, at der skal etableres 
en stiadgang til [adresse]. Det er en fejl, idet der skulle have stået Henriette Svendsen, hvilket derfor skal ændres. 
ØKONOMI
Det forudsættes, at ansøger tiltræder en aftale om forbud mod brug af pesticider inden lokalplanens 
endelige vedtagelse. Herudover forudsættes, at ansøger tinglyser en deklaration om en parkeringsplads 
og et stiforløb fra [adresse] og et stiforløb fra solcelleanlægget frem til Henriette Svendsen og [adresse] skov.
Vedtagelse af lokalplanen medfører ikke direkte afledte udgifter for Favrskov Kommune. Da 
lokalplanområdet forbliver i landzone ved endelig vedtagelse af lokalplanen, har lodsejer ikke mulighed for 
at kræve, at kommunen overtager ejendommen jf. planlovens § 47a. 
I henhold til lov om fremme af vedvarende energi er der en ordning, der forpligter opstiller af vedvarende 
energianlæg til at betale et éngangsbeløb til den kommune, hvori anlægget opføres. Beløbet skal 
indbetales, når energianlægget er etableret. Beløbet er fastsat af staten til 40.000 kr. pr. MW ved 
solcelleanlæg. For dette anlæg vil det forventeligt udgøre et samlet beløb på ca. 1,9 mio. kr. Midlerne 
betegnes som en ”Grøn pulje” til lokale initiativer. Det er kommunen, som administrerer midlerne i ”Grøn 
pulje” og har mulighed for at afsætte 8 procent af de indbetalte midler til administration af puljen. Der 
forelægges en separat sag om fordeling af midlerne i ”Grøn pulje”, senest når beløbet er indbetalt.
Elproduktionen vil bidrage positivt til såvel kommunale som nationale mål for den grønne omstilling. 
Solcelleanlægget forventes at kunne spare klimaet for skadelige emissioner. Den løbende udvikling af 
solcellepaneler har ført til en væsentlig højere produktionskapacitet end tidligere. Den forventede 
produktion er øget fra tidligere 53.000 MWh til nu at være 59.000 MWh for et produktionsareal, som 
samtidigt er øget fra 53 ha til 55 ha. Denne energiproduktion kan omregnes til en reduktion af CO2 på ca. 
26.400 tons pr. år. ved en beregning baseret på Energistyrelsens aktuelle reduktionsfaktor på 447 kg/MWh. 
I den beregnede årlige reduktion skal der tages forbehold for løbende ændringer i forbrugsmønstre og 
produktionen til elnettet generelt.
INDDRAGELSE
Borgerinddragelse og kommunikation om planforslagene sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet. 
Lokalplanforslaget og forslaget til kommuneplantillæg har været fremlagt i offentlig høring fra 3. maj til 30. 
juni 2022. 
Opstiller af solcelleanlægget har sammen med Favrskov Kommune afholdt et offentligt møde, hvor 
Energistyrelsen redegjorde for ordninger i Lov om fremme af vedvarende energi. Ordningerne indeholder 
blandt andet mulighed for, at naboer kan søge økonomisk kompensation. Mødet er holdt under den 
offentlige høring af lokalplanforslaget.  
Forud for udarbejdelsen af lokalplanen og kommuneplantillægget har der været gennemført forudgående 
involvering gennem udsendelse af et debatoplæg og afholdelse af et naboorienteringsmøde.
INDSTILLING
Direktøren for Teknik og Miljø indstiller til Byrådet:
1.
At ”Lokalplan nr. 403 Solcelleanlæg ved [adresse] med kommuneplantillæg nr. 5 til Kommuneplan 
2021-32” og tilhørende miljøvurderingsrapport vedtages endeligt. 
2.
At tilladelse i henhold til planlovens § 25 for et solcelleanlæg med tilhørende tekniske anlæg inden 
for rammeområde 13.TA.15 til Kommuneplan 2021-32 godkendes med de foreslåede ændringer. 
BESLUTNING
Plan- og Landdistriktsudvalget, 8. september 2022:
Fraværende: Ingen
Indstilles godkendt.
Økonomiudvalget, 20. september 2022:
Fraværende: Ingen
Indstilles godkendt.
Byrådet, 27. september 2022:
Fraværende: Louise Danielsen
Godkendt.
Bilag
1.
Indkomne høringssvar (3259667)
2.
Vurdering af høringssvar (3254061)
3.
Better Energy kommentarer til høringssvarene  (3416727)
4.
Sammenfattende miljøredegørelse (3259977)
5.
Forslag til Lokalplan 403 med KP tillæg nr 5 (2593315)
6.
Hugo Mikkelsen (MV-VVM) Solcelleanlæg ved Voldby_v.2.2 (2593788)
7.
Forslag til § 25 tilladelse til opsætning af solcelleanlæg ved [adresse] (2614624)
8.
Understøttelse af FN´s verdensmål (3259607)
